Ruusujen sota on raivonnut yhdeksän pitkää vuotta.
Lancasterin ja Yorkin suvut taistelevat Englannin kruunusta.
Nuori Edvard IV on syössyt serkkunsa Henrik VI: n vallasta.
Henrik ja hänen kuningattarensa Margareeta Anjoulainen ovat paenneet.
Thomas ja Richard. Herätkää.
Haluan nukkua. - Pukeutukaa.
Aiotko mennä hänen luokseen? - Minun on pakko.
Elisabeth.
Tämä tuo sinulle onnea. Ei siitä ainakaan haittaa ole.
Mikään ei auta hänenlaisensa miehen suhteen, äiti.
Minne me olemme menossa, äiti? - Miksi näin aikaisin?
Menemme tapaamaan kuningasta. - Onko kuningas Henrik palannut?
Uutta kuningasta. Edvardia. -Hän ei ole kuningas. Hän tappoi isän.
Hän on nyt kuningas, ja meidän tulee osoittaa uskollisuutta hänelle.
Pysähtykää! - Thomas.
Seis.
Nytkö, Edvard? Et voi olla tosissasi.
Levätkää hetki.
Onko hän todella kuningas?
Lady Elisabeth Grey, teidän korkeutenne.
Nouskaa.
Tulitteko tapaamaan minua? - Minä...
Poikani perintö ja mieheni maat vietiin minulta hänen kuoltuaan.
Minulla ja pojillani ei ole minkäänlaisia tuloja.
Mieheni oli John Grey, joka kuoli taistelussa...
Hän johti Lancastereiden ratsuväkeä. He tappoivat 700 miestämme.
Hän teki velvollisuutensa. Hän oli uskollinen kuninkaalleen.
Poikani ovat syyttömiä. - Ovatko he hänen poikiaan?
Richard ja Thomas Grey. - Edvard, sinulla ei ole aikaa tähän.
Asutteko lähellä? - Ihan lähellä.
Warwick, voitte jatkaa matkaa.
Otan teidät kiinni myöhemmin.
Miehet voivat jatkaa. Minä saatan teidät.
Me tapasimme kuninkaan!
Tervetuloa Graftoniin. - Jacquetta Woodville!
Onko palveluspoikakin kotona? - Paroni Rivers on ikävä kyllä poissa.
Paroni Rivers... Hätäisesti keksitty arvonimi, jolla peiteltiin häpeää -
kun ylhäinen lady hyppäsi sänkyyn tavallisen aatelittoman kanssa.
Hän oli aseenkantaja ja kaksi kertaa teidän veroisenne.
Haluaako teidän korkeutenne olutta? Tai viiniä serkuiltani Burgundista?
Edvard, et kai todella...
Ottaisin mielelläni viiniä. Kiitos, lady Rivers.
Pojat, vahtisitteko Furya puolestani?
Kukaan ei pysty ratsastamaan tyttäreni ohi pysähtymättä.
Vain sokea pystyisi siihen. - Terveydeksi, teidän korkeutenne.
Suokaa anteeksi.
Istukaa.
Ettekö viihdy vanhempienne luona? - Rakastan vanhempiani.
Mutta olen tottunut johtamaan omaa talouttani.
Pojillani ei ole mitään, jos en saa maitani takaisin.
Liian moni kärsii tästä sodasta. Jos saan pitää valtaistuimen -
Englannin laki koskee kaikkia, ja olemme kaikki taas englantilaisia.
Hartain toiveeni on, että poikieni ei tarvitsisi sotia.
Luuletteko, että se on mahdollista?
Ainakin yksi taistelu on tulossa. Henrik on taas järjissään.
Mutta teen parhaani pitääkseni sodan mahdollisimman kaukana teistä.
Olette hyvin varma voitostanne.
Olen nopea, urhea ja onnekas.
Olen yhtä onnekas taistelussa kuin rakkaudessa.
Minä voitan kyllä. Kiitos viinistä. - Oletteko lähdössä? Emme ehtineet...
Kirjoittakaa vaatimuksenne ylös.
Palaan huomenna hakemaan sen.
Yksin.
Mihin olemme oikein menossa?
Kohta näet.
Valitse lanka. - Taikuutta? Haluatko kuolla?
Taikuus on kiellettyä. - Vain sinä ja minä tiedämme tästä.
Olemme joen jumalattaren Melusinan jälkeläisiä. Taikuus on veressämme.
Valitse lanka.
Mitä niissä oli? - Jotain, mitä et saa koskaan tietää.
Lapsia, jotka eivät koskaan synny, ja tilaisuuksia, joihin et tartu.
Entä mitä tämän siiman päässä on? - Tulevaisuus.
Kelaa se ylös. Jalan verran joka päivä.
Lizzie!
Se on... - Tiedän, kuka se on.
Lady Elisabeth.
Jacquetta!
Paroni Rivers.
Teidän korkeutenne. Tässä ovat poikani.
Anthony ja John. - Tapasimme Towtonin taistelussa.
Teurastitte siellä puoli Englantia yhden päivän aikana.
Ja Calaisssa, jossa isänne loukkasi äitiämme hänen avioliitostaan.
Te puolustitte kuningasta, jonka hovi oli myrkyllinen, verot korkeita -
ja joka murhasi armahtamiaan miehiä. Ja te kutsutte häntä hurskaaksi!
Nyt hurskas Henrikinne on kukistettu, ja minä olen kuningas.
Elisabeth sanoi menettäneensä maansa. - Ne otettiin häneltä.
Hän haluaa vain oikeutta. - Oikeutta Yorkin suvulta...
Kuningattarenne murhasi isäni ja veljeni ja häpäisi heidän ruumiinsa.
Joten älä puhu minulle oikeudesta!
Oletteko kirjoittaneet vaatimuksenne muistiin?
Kyllä.
Kuninkaanne palauttaa maat teille.
Elisabeth, näyttäisittekö minulle puutarhaa ennen lähtöäni?
Ilma täällä sisällä on ummehtunutta.
En voi viipyä kauan. Margareeta kasvattaa armeijaansa ranskalaisilla.
Minun täytyy olla valmiina. - Ettekö pelkää häviävänne?
Sitäkö te toivotte? Ettekö ole Lancastereiden puolella?
Toivon, että ei tarvitsisi valita puolia.
Voinko lähettää palveluspojan illalla hakemaan teitä? Kaipaan teitä.
En voi ryhtyä rakastajattareksenne.
Tämä voi olla viimeinen toiveeni. Kiellättekö sen kuninkaaltanne?
Ette te kuole. Te olette nopea, urhea ja onnekas.
Tähänkö tämä siis päättyy? - Ei.
Huomenna auringonlaskun aikaan.
Tulkaa tammelle, jonka luona tapasimme, vaikka vain hyvästelemään.
Hänen ei olisi pitänyt lähteä yksin sen elostelijan kanssa.
He katselevat puutarhaa. - Entä seuraavaksi?
Hän ei palauta maita hyvyyttään. Me olemme Lancastereiden puolella.
Hän haluaa jonkinlaisen maksun.
Hän on kaatanut hovinsa kaikki naiset.
Ehkä hän on jo ottanut Elisabethin! - Hän ei tee sitä ruusupensaassa.
Hän kutsuu Elisabethin hoviin, kunhan on palauttanut maat.
Eikö niin, Elisabeth? - Pyydän vain, että omani palautetaan.
Kuningas on luvannut toimia oikein. - Hänelle on vaikea sanoa ei.
Mitä vastaat, jos hän kutsuu sinut? - Miten ikinä neuvotkaan minua, isä.
Haluaako kukaan pelata shakkia? - Luotamme kyllä sinuun.
Hän on tunnettu naistenmies. Ja yorkilaiset raiskaavat naisiamme.
Kuten myös Henrikin miehet. Uusi kuningas on sentään järjissään.
Me olimme kuninkaan ja kuningattaren ystäviä, vai oletko unohtanut?
Minä en unohda. Mutta onni kääntyy.
Ystävästäni kuningattaresta tuli kuitenkin liian pahansuopa.
Edvard on nyt kuningas, ja Elisabeth tarvitsee maansa.
Mutta ei mihin tahansa hintaan.
Et sinä pelkkää maata halua. Haluat hänetkin.
Hän on Englannin kuningas. Minun tulee osoittaa uskollisuutta.
Kuinka köyhä leski muuten pärjäisi?
Älä myy itseäsi liian halvalla. - En aio myydä itseäni lainkaan.
Tiesin, että tulisit. - En voi viipyä kauan.
Laske hiuksesi alas, jotta näen ne.
Olen hulluna sinuun. Olen ajatellut sinua koko päivän.
Eikö teidän pitäisi ajatella taistelua?
Istu kanssani.
Edvard...
Elisabeth.
Ei, en voi.
Ei. - Sinä tulit.
Sanoakseni hyvästi. - Älä juokse karkuun.
Hyvä luoja, Elisabeth. Minun on pakko saada sinut.
Olen epätoivoinen.
Ei.
Sanoin ei!
Nostatko aseen kuningastasi vastaan? Syyllistyt maanpetokseen.
Nostan aseen itseäni vastaan. Yksikin askel, ja viillän kurkkuni auki.
Et tarkoita tuota. - Anteeksi, jos johdin teitä harhaan.
Mutta en ryhdy rakastajattareksenne. - Voisin ottaa veitsen sekunnissa.
Lopeta.
Älkää epäilkö rohkeuttani. Pärjään siinä kenelle tahansa.
Huomaan sen.
Voit pitää tikarini muistona.
Olet pitänyt minua pilkkanasi. Voit olla ylpeä siitä.
Et näe minua enää koskaan.
Etkö ole kuullut hänestä mitään? - Hän sanoi, etten näkisi häntä enää.
Taistelu on pian. Jos Henrik voittaa, Edvardin teoilla ei ole väliä.
Saat maasi takaisin joka tapauksessa. - Kyse ei ole vain siitä.
Hän pyysi minua makaamaan kanssaan, ja minä kieltäydyin.
Jos hän kuolee, kadun sitä ikuisesti.
Kuulut Lancasterin huoneeseen ja elät kahtia jakautuneessa maassa.
Et voi rakastua yorkilaiseen kuninkaaseen, jos et hyödy siitä.
Kahlaat veren ja menetyksen halki. Sinun tulee olla vahva.
Tuoko on ennustamasi tulevaisuus? - Mitä itse näet?
Minulla ei ole sinun lahjojasi. Olen aseenkantajan tytär. En näe näkyjä.
Olet minun sukuani. Huomaat sen vielä.
Näen, että voit saada kaiken haluamasi.
Jos vain kestät seuraukset.
Mitä on tapahtunut? - Lähdemme taas sotaan.
Miksi? Ei taas.
Kuningas on määrännyt minut toimittamaan tusinan verran miehiä.
Me vaihdamme puolta. - Sanoiko hän mitään muuta?
Ei tämä mikään aamiaiskutsu ole. Mitä hänen pitäisi sanoa?
He saapuvat ylihuomenna. Miehet liittyvät silloin joukkoon.
Mennään saattamaan heidät matkaan. Tytöt haluaisivat varmasti niin.
Etkö ole nähnyt jo aivan tarpeeksi sotaan lähteviä miehiä?
Osoitamme tukemme. Jos hän voittaa, hyvä meille.
Jos hän häviää, kukaan ei muista sitä.
Minä maksan heille ja varustan heidät.
Meidän pitäisi antaa hänelle kultaa. - Sotaan kuningas Henrikiä vastaan?
Oletko järjiltäsi? Olemmeko nyt yorkilaisia?
Kyllä, jos hän voittaa. Silloin hän päättää elämistämme.
Ja kaikista avioliitoista. Perheessämme on monta tytärtä.
Joskus pelotat minuakin.
Teemme kuten sanoit.
Kannamme myös valkoisia ruusuja, mikäli löydämme niitä tähän aikaan.
Nämä miehet ovat palveluksessanne. - En unohda tukeanne.
Kuinka nopeasti se kyhättiinkään. Ovatko ruusut punaisia pinnan alla?
Lopeta, Warwick.
Teidän korkeutenne.
Tarjoamme tätä aatteenne tueksi.
Ette ole koskaan luopuneet toivosta hullun Henrikin suhteen.
Teidän mielestänne häviämme, teimmepä mitä tahansa.
En pysty nukkumaan. En ole nukkunut viimeisen tapaamisemme jälkeen.
En minäkään. - En myöskään pysty syömään.
Minun takianiko?
Kyllä.
Onko tämä rakkautta? Tältäkö se tuntuu?
Luulin, että olette kokenut. - En rakkaudessa. Siinä toisessa ehkä.
En voi ratsastaa taisteluun näin. Minun on pakko saada sinut.
Jos et suostu rakastajattarekseni, meidän täytyy mennä naimisiin.
Älkää pilailko. - Tule vaimokseni. Se on ainoa keino.
Olen hulluna sinuun.
Tuletko vaimokseni?
Tulen.
Huomenna aamunkoitteessa kappelissa. Ota äitisi mukaan todistajaksi.
Otan oman pappini mukaan. Meidän täytyy pitää asia salassa.
...jos olen niin paljon alapuolellanne.
Voimmeko tarjota teille virvokkeita?
Liittyisin mielelläni seuraanne huomenna illallisella.
Metsästämme muutaman tunnin, kun viimeisiä miehiä värvätään.
Tulin etuajassa. En malttanut odottaa.
Olen täysi typerys. Unohdin sormuksen.
Lady Rivers, voinko lainata teiltä? - Minulla on yksi.
Teidän korkeutenne. - Kiitos.
Minne voin viedä morsiameni? - Järvenrannalla on metsästysmaja.
En ole koskaan näin hermostunut. - Älä hermoile.
Luojan kiitos olemme menossa illalliselle isäsi luo.
Näännyn nälkään, sinä kyltymätön nainen.
Jos laskisit minut pois sängystä, hakisin sinulle leipää ja juustoa.
En voi laskea sinua pois.
Eikö teidän korkeutenne ole nälkäinen metsästyksen jälkeen?
Luulin olevani, mutta olenkin uuvuksissa.
Tämä oli rankka päivä.
Elisabeth, minun täytyy mennä.
Minun täytyy mennä.
Taisteluun. Miehet ovat valmiina. - Nytkö?
Muuten voin menettää kruununi. Miten sinä minua silloin rakastaisit?
Rakastaisin sinua, vaikka olisit tavallinen köyhä mies.
Jos epäonnistun ja kuolen, et voi sanoa mitään avioliitostamme.
Et saavuttaisi sillä mitään. Haluan, että etsit uuden aviomiehen.
Jos olet raskaana, lähde Englannista. Jos saat pojan -
hänestä voi tulla kruununperijä. Warwick auttaa sinua kasvatuksessa.
Tule takaisin luokseni, Edvard. - Et menetä minua taistelussa.
Kuolen sängyssä Englannin historian kauneimman kuningattaren rinnalla.
Senkin huora. Olet häpäissyt talomme ja nimemme -
ja aviomiehesi, joka kuoli sodassa tuota vallananastajaa vastaan.
Tämä ei ole sitä miltä näyttää. - Tämäkö on kunniallinen tapaaminen?
Olemme naimisissa.
Elisabeth...
Hän on huijannut sinua.
Siskoparkani. Anna kun arvaan: salaiset häät kappelissamme?
Warwickille ei saa kertoa, eikö? - Toistaiseksi.
Käytä päätäsi! Hän on Englannin kuningas.
Hän nai prinsessan, ei vihollisen leiristä löytämäänsä aatelitonta.
Hän on naimisissa kanssani. - Ei ole. Sinua on huijattu.
Seremonia oli huijausta. - Paikalla oli todistaja.
Kuka? - Äiti. Ja pappi.
Mikä pappi? - En... en tiedä.
Hän halusi sinut sänkyynsä. Hänellä on avioton poika viime kerrasta.
Hän on Warwickin sätkynukke.
Warwick on kuninkaantekijä, ja hän päättää varmasti kuningattarestakin.
Olet väärässä! Edvard on kuningas. Hänen ei tarvitse totella Warwickia.
Elisabeth.
Elisabeth. Sanansaattaja.
Mitä uutisia?
Taas verinen taistelu. - Kuka voitti?
Lancasterin joukot on hajotettu. Henrik on kukistettu.
Hän on paennut, ja hänen päästään on luvattu palkkio. Hän on taas seonnut.
Entä Margareeta? - Hän on vienyt poikansa Skotlantiin.
Hän ei luovuta koskaan. - Sota ei pääty koskaan!
Kukaan ei voi nyt kiistää, että Edvard Yorkilainen on kuningas.
Minun on mentävä ennen kuin muut alkavat etsiä minua.
Et tee tätä yhtään helpommaksi. - Ei ole tarkoituskaan.
Jos kertoisimme avioliitostamme... - Ei vielä.
Warwick haluaa, että nain Ranskan prinsessa Bonan.
Hän tarvitsee aikaa unohtaakseen sen.
Muutaman päivän? - Muutaman viikon.
Hän on minulle kuin isoveli. Hän antoi minulle ensimmäisen miekkani.
Minun täytyy puhua hänen kanssaan.
Kerrotko kuitenkin hänelle? - Kun aika on otollinen.
Voinko kuitenkin kertoa isälle?
Jos tapaisimme avoimesti, koko Englanti tietäisi hetkessä.
Meidän täytyy säilyttää salaisuutemme vielä hetken aikaa.
Tämä on kuitenkin nautittavaa, eikö niin? Oma pikku metsästysmajamme.
Minun täytyy mennä.
"Lady Elisabet Grey", hän kirjoittaa. Ei "vaimo", vaan "rakkaani".
Mikään tässä ei viittaa avioliittoon.
Lue loput. - Hän sanoo tapaavansa minut pian.
Hovi on Lontoossa. Henrik on edelleen vapaalla jalalla.
Margareeta on palannut Ranskaan pyytämään apua.
Hän kaipaa minua palavasti. Nuo ovat rakastajan sanoja.
Onko hän puhunut Warwickin kanssa? - Ei, hän ei sano siitä mitään.
Mitä minä teen?
Isäsi kutsuttiin hoviin.
Kaikki aateliset on kutsuttu hoviin.
Hän ilmoittaa avioliitostaan. - Niin isäsi uskoo.
Avioliitostaan minun kanssani!
Vaiko jonkun toisen?
Kerrotaan, että Ranskan prinsessa Bona on saapunut hoviin.
Tervetuloa hoviin, hyvät herrat.
Kuninkaalla on tärkeitä uutisia prinsessa Bonaan liittyen.
Lordi Warwick.
Mikäköhän on hätänä?
Luulen, että kuningas aikoo ilmoittaa avioliitostaan Elisabethin kanssa.
Kenen Elisabethin? - Meidän Elisabethimme.
Oletko mennyt järjiltäsi? - Hän on ollut naimisissa ennenkin.
Ja he saivat pojan, joten hän voi yhtä hyvin kertoa tuostakin liitosta.
Voi hyvä luoja.
Minun olisi pitänyt tietää, että se huora upotti kyntensä sinuun.
Hän on kuningatar. - Tienvarressa tavattu lutka hän on.
Tämän voi vielä perua. - Hän on valitsemani kuningatar.
Oletko sekaisin? Olemme solmimassa rauhansopimusta Ranskan kanssa.
Ilman sitä se Anjoun huora nostattaa koko Ranskan meitä vastaan.
En voi tehdä asialle mitään!
En ole nuoleskellut sitä läskiä ranskalaista porsasta koko vuoden -
jotta voit heittää kaiken sivuun! Mene ilmoittamaan asiasta!
Kiitos kärsivällisyydestänne.
Ylpeänä ja onnellisena ilmoitamme -
että olen naimisissa lady Elisabet Greyn kanssa.
Elisabeth, rakas kuningattareni. Olen kertonut hyvät uutiset hoville.
Teidän korkeutenne.
Anteeksi. Se on hyvin kaunis.
Olen kutsunut sukuni Burgundista Lontooseen kruunajaisiin.
Heiltä saamme tarvitsemamme aseman. Jos epäonnistumme, he tukevat meitä.
Saat sen kuulostamaan taistelulta. - Taistelu se onkin. Älä unohda sitä.
Kuningas on ottanut vaimon toisesta suvusta ja ylhäisön ulkopuolelta.
Monet toivovat, että luhistumme.
Mutta sinä, Elisabeth, voit saada kaiken.
Rakastat miestäsi, ja hän antaa sinulle valtaa. Sinua on siunattu.
Kruunajaisten jälkeen lähetämme poikasi sukulaisten luo.
Ei, poikani pysyvät luonani!
Tytöt, menkää ulos.
Elisabeth?
Olet jääkylmä. Elisabeth.
Näit näyn. Sait varoituksen poikiisi kohdistuvasta vaarasta. Näetkö lisää?
He eivät saa olla vieraiden kanssa.
Meitä on varoitettu. Pidämme heidät lähellä. He ovat turvassa.
Olet minun sukuani. Tiesin, että sinulla on näkemisen lahja.
Isä.
Saanko siunauksesi? - Tietenkin.
Olet aina oma tyttäreni. Oma pieni Elisabethini.
Elisabeth.
Vaimoni.
Jacquetta Rivers.
Olet vaihtanut puolta. - Margareeta Beaufort. Lady Tudor.
Lady Stafford nyt. - Oletko mennyt uudelleen naimisiin?
Kuten naisten täytyy. Mutta toiset pysyvät uskollisina suvulleen.
Ajat ovat muuttuneet. Lancaster toi pelkkää sotaa. Edvard tuo rauhan.
Hän on ottanut valtaistuimen väkivalloin.
Hän on kuningas. Hänestä pahaa puhuvat syyllistyvät maanpetokseen.
Onko kaikki hyvin?
Lancasterilainen kuningattarena on loukkaus niitä lordeja kohtaan -
jotka taistelivat kuninkaan puolella.
Eikä hän edes kertonut sinulle. - Poika on himon sumentama.
Olen uhrannut liian paljon menettääkseni hänet nyt.
Riversin huora saa katua tuloaan.
Veljeni Yrjö ja Rikhard. Siskoni Margareeta.
Serkkuni, lordi Warwick.
Hänen vaimonsa ja tyttärensä Isabella ja Anne Neville.
Sallikaa minun esitellä teille Englannin kuningatar.
Warwick näyttää kärsivältä. Hänen suunnitelmansa ovat romuna.
He pistävät Edvardin maksamaan teostaan.
Ja nyt tapaamme hänen ihanan äitinsä.
Herttuatar Cecily, on kunnia tavata teidät...
En hyväksy tätä avioliittoa.
Sepä ikävää.
Muistuttaisin lady Riversiä siitä, että seremonia oli salainen.
Yksityinen, ei salainen.
Minä olin paikalla, kuten moni muukin todistaja.
Jos poikanne ei kutsunut teitä, ottaisin sen puheeksi hänen kanssaan.
Tyttärenne on leski ja vuosia poikaani vanhempi.
Tiedän. Miten suuri etu onkaan, että tyttäreni on jo todistanut -
olevansa hedelmällinen saamalla kaksi tervettä poikaa.
Voimme olla varmoja jälkeläisistä. - Tyttärenne ei ole kuninkaallinen.
Hän ei ole minun valintani. Eikä lordi Warwickin.
Hänen isänsä on aateliton. Jos Edvard ei olisi kuningas...
Hän on kuningas, ja hän on valinnut minut.
Ellen syökse häntä valtaistuimelta.
Ja kuinka te sen tekisitte, herttuatar?
Voin kieltää hänet.
Voin nostaa hänen veljensä Yrjön valtaistuimelle hänen tilalleen.
Olisiko se mieleisenne seuraus "yksityisistä häistänne"?
Muistankin kuulleeni huhuja Edvardin syntymän aikoihin.
Jousiampujasta nimeltä Blaybourne.
Sanottiin, että olitte tehneet miehestänne aisankannattajan.
Sanoin, ettei teidän arvoisenne lady alentuisi sellaiseen.
Myönnättekö siis olevanne tavallinen huora ja että poikanne on avioton?
Kuinka muuten syöksisitte hänet valtaistuimelta? -Nyt riittää.
Riittää jo.
Ettekö siis enää puhu kuningasta vastaan?
Nyt kun olemme ystäviä, uskon, että tiedätte -
että Englannin kuningatarta tervehditään niiaamalla.
On kunnia tavata teidät, herttuatar Cecily.
Olen yllättynyt, että onnistuit voittamaan hänet puolellesi.
Odotin jonkinlaista taistelua.
Hän on äitisi, Edvard. Kuinka hankala hän voisi olla?
Pitääkö Warwickin jaarli minusta? Hän hermostuttaa minua.
Hän teki minusta sen, mitä olen. Rakasta häntä, minun tähteni.
Minä yritän. Mutta sinun rakastamisesi on paljon helpompaa.
Tehdään poika, joka lopettaa vihollisuudet ja aloittaa dynastian.
Taikuutta? Joku olisi voinut nähdä. - Kuka tänne tulisi tähän aikaan?
Yritän nähdä tulevaisuutemme.
Sanoinhan, että pidämme heidät lähellä.
Ketkä siis ovat vihollisiani? - Sen tietämiseen ei tarvita taikoja.
Lordi Warwick ja herttuatar Cecily. - Kerro jotain, mitä en tiedä.
Kuinka monta lasta annan Edvardille? Kuinka monta poikaa ja tytärtä...
Mitä nyt? Mitä näet?
Naisen, jolla on verta käsissään.
Naisen punaisessa mekossa. En tiedä...
Kenen verta se oli?
Luulen, että se oli minun.
Suomennos: Jutta Jäntti Broadcast Text International